
[image: BT_1000x858px]Ez a gyógyszer fokozott felügyelet alatt áll, mely lehetővé teszi az új gyógyszerbiztonsági információk gyors azonosítását. Az egészségügyi szakembereket arra kérjük, hogy jelentsenek bármilyen feltételezett mellékhatást. A mellékhatások jelentésének módjairól a 4.8 pontban kaphatnak további tájékoztatást.

1.	A GYÓGYSZER NEVE

Relfydess 100 egység/ml oldatos injekció


2.	MINŐSÉGI ÉS MENNYISÉGI ÖSSZETÉTEL

100 egység, Clostridium botulinumból előállított, komplex fehérjéktől mentes, A típusú botulinum toxint tartalmaz milliliterenként.
Az egységek a Relfydessre specifikusak és nem helyettesíthetők más botulinumtoxin-készítményekkel.
Injekciós üvegenként 150 egységet tartalmaz 1,5 ml oldatban.

Ismert hatású segédanyagok
Az oldat 1,1 mg poliszorbát 80-at tartalmaz milliliterenként.

A segédanyagok teljes listáját lásd a 6.1 pontban.


3.	GYÓGYSZERFORMA

Oldatos injekció (injekció).
Tiszta, színtelen vagy halványsárga oldat.


4.	KLINIKAI JELLEMZŐK

4.1	Terápiás javallatok

A Relfydess javallott a közepesen súlyos vagy súlyos fokú, 
· teljes homlokráncoláskor látható glabelláris ráncok (glabellar lines [GL], függőleges ráncok a szemöldökök között) 
· maximális mosoly esetén látható laterális szemkörnyéki ráncok (lateral canthal lines [LCL], szarkalábak) 
megjelenésének átmeneti javítására a 65 évesnél fiatalabb felnőttek számára, ha ezen ráncok olyan súlyosak, hogy az jelentős pszichológiai hatást gyakorol a betegre.

4.2	Adagolás és alkalmazás

Az egyes kezelések között eltelt idő nem lehet rövidebb tizenkét hétnél.

A készítmény ismételt alkalmazásának hatásosságát és biztonságosságát 52 hétnél hosszabb időtartamra nem vizsgálták.

Amennyiben más botulinumtoxin-készítményeket is alkalmaznak vagy alkalmaztak az adott készítmények egyéb javallataiban, akkor figyelembe kell venni az összesített dózist.

Adagolás
[bookmark: _Hlk211342566]
A Relfydess egységei erre a készítményre specifikusak és nem helyettesíthetők más botulinumtoxin-készítményekkel.

A Relfydess alkalmazásra kész formában kerül forgalomba, 10 egység/0,1 ml koncentrációban; hígításra nincs szükség.

1. táblázat: A Relfydess adagolási útmutatója

	Kezelés(ek)
	Javasolt összdózis
	Injekciónkénti dózis

	glabelláris ráncok (GL)
	50 egység (0,5 ml) 
	5 injekció, egyenként 10 egység (0,1 ml):
2 injekció mindkét oldalra, a corrugator izomba, valamint 1 injekció a procerus izomba, a nasofrontalis szög közelében
(lásd 1. ábra)

	laterális szemkörnyéki ráncok (LCL)
	60 egység (0,6 ml)
	6 injekció, egyenként 10 egység (0,1 ml):
3 injekció mindkét oldalra, az orbicularis oculi izomba (lásd 2. ábra)

	GL és LCL kombinált kezelése
	110 egység (1,1 ml) 
	Összesen 11 injekció, egyenként 10 egység (0,1 ml), a GL és LCL kombinált kezeléséhez.



Általános információk
Amennyiben a kezelés nem hatásos, vagy ismételt injekciók után csökken a hatás, más kezelési módszert kell alkalmazni.
Ha az első kezelést követően nem tapasztalható hatás, az alábbi megközelítések mérlegelhetők:
•	A hatástalanság okainak elemzése, például: a készítmény nem a megfelelő izmokba került injektálásra, nem megfelelő az injekciós technika, illetve felmerül a toxinsemlegesítő antitestek kialakulása.
•	Az „A" típusú botulinum toxinnal történő kezelés indokoltságának felülvizsgálata.

Gyermekek és serdülők
A Relfydess biztonságosságát és hatásosságát 18 éves kor alatti gyermekeknél és serdülőknél nem állapították meg. A Relfydess alkalmazása 18 év alatti betegeknél nem javasolt.

Idősek
A Relfydess készítménnyel végzett III. fázisú klinikai vizsgálatokban korlátozott mennyiségű adat áll rendelkezésre a 65 éves vagy idősebb betegekre vonatkozóan.

[bookmark: _Hlk211342435]Az alkalmazás módja
A Relfydess kizárólag olyan egészségügyi szakember által adható be, aki megfelelő képesítéssel és tapasztalattal rendelkezik az adott kezelésben, valamint rendelkezésére áll a szükséges felszerelés, a nemzeti irányelveknek és jogszabályoknak megfelelően.

Intramuszkuláris alkalmazásra.

Az adagolás és a kezelési intervallumok az egyes betegek egyéni válaszának értékelésétől függnek, azonban az adagolás nem haladhatja meg az engedélyezett maximális dózisokat, és a kezelések között legalább 12 hétnek kell eltelnie.
[bookmark: _Hlk211342651]
Minden injekciós üveget csak egy beteghez és egyetlen kezelési alkalommal szabad felhasználni. A kezelés után megmaradt készítményt meg kell semmisíteni.

Az aszeptikus technika és a keresztfertőzések megelőzésére szolgáló általános gyakorlat alkalmazása kötelező. Az injekciós üvegek kezelésére és megsemmisítésére vonatkozó utasításokat lásd a 6.6 pontban.

A hatás megjelenésének medián ideje 2–3 nap, azonban egyes betegek már 1 napon belül is észlelik azt. A kezelés hatása 6 hónapig volt kimutatható, és a betegek legfeljebb 75%-ánál az állapot nem tért vissza a kiindulási szintre.

Glabelláris ráncok
A glabelláris ráncok kezelésére javasolt dózis felnőttek esetében összesen 50 egység/0,5 ml, amelyet intramuszkulárisan kell beadni, egyenlően elosztva (10 egység/0,1 ml injekciónként) az öt intramuszkuláris injekciós helyre (lásd az 1. ábrát):
– 2 injekció mindkét oldalra a corrugator izomba,
– 1 injekció a procerus izomba, a nasofrontalis szög közelében.
Az anatómiai pontok könnyebben azonosíthatók, ha maximális homlokráncolásnál tapintással és megfigyeléssel vizsgálják azokat. Az injekció beadása előtt és közben a hüvelykujjat vagy a mutatóujjat szilárdan az orbitális perem alá kell helyezni, hogy megakadályozzuk a készítmény szemüreg pereme alá történő extravasatióját. Az injekció beadása során a tű hegye felfelé és a középvonal felé irányuljon.
A szemhéjcsüngés (ptosis) kockázatának csökkentése érdekében az alábbi óvintézkedéseket kell tenni:
· Az injekciók beadását kerülni kell a levator palpebrae superioris izom közelében, különösen olyan betegeknél, akiknél a szemöldök-depresszor izmok nagyobbak.
· A laterális corrugator izomba beadandó injekciókat legalább 1 centiméterrel a csontos supraorbitalis perem fölé kell beadni.
· Meg kell győződni arról, hogy a beadandó dózis (térfogat) pontos.
· Az injekciót nem szabad a szemöldök középső részéhez 1 centiméternél közelebb beadni.

1. ábra: Az injekció beadásának helye glabelláris ráncok kezelésekor

[image: ]

Laterális szemkörnyéki ráncok
A felnőttek laterális szemkörnyéki ráncainak kezelésére javasolt dózis összesen 60 egység / 0,6 ml, amelyet intramuszkuláris injekció formájában kell beadni, egyenlően elosztva: 10 egység / 0,1 ml kerül mind a 6 intramuszkuláris injekciós helyre (lásd 2. ábra: 1. és 2. opció). Mindkét oldalra 3 injekció (30 egység / 0,3 ml) adandó az orbicularis oculi izomba.
Az injekciókat úgy kell beadni a laterális orbicularis oculi izomba, hogy a tű ferde vége felfelé nézzen, és a szemtől elfordítva álljon. Ha a laterális canthalis régióban a ráncok a canthus felett és alatt is megjelennek, az 1. opció szerint kell injektálni. Amennyiben a ráncok főként a laterális canthus alatt helyezkednek el, a 2. opció szerint kell injektálni.

2. ábra:	Az injekció beadási helye laterális szemkörnyéki ráncok esetén

[image: ][image: ]1. opció: A laterális canthus felett és alatt	2. opció: A laterális canthus alatt

A laterális szemkörnyéki ráncok anatómiai pontjai könnyebben beazonosíthatók, ha maximális mosoly esetén figyelik meg és kitapintják azokat. Ügyelni kell arra, hogy az injektálás ne a zygomaticus major / minor izmokba történjen, hogy megelőzhető legyen a száj szélének ereszkedése (féloldali lefittyedése) és aszimmetrikus mosoly kialakulása.

Glabelláris ráncok / laterális szemkörnyéki ráncok kombinált kezelése
A glabelláris ráncok és a laterális szemkörnyéki ráncok kombinált kezelése esetén az egyes kezelésekre vonatkozó adagolási és beadási előírásokat kell követni, összesen 110 egység / 1,1 ml Relfydess-dózisban.
A glabelláris ráncok kezelésére ajánlott dózis 50 egység / 0,5 ml (10 egység / 0,1 ml injekciónként) 5 intramuszkuláris injekciós helyre elosztva.
A laterális szemkörnyéki ráncok kezelésére ajánlott adag 60 egység / 0,6 ml (10 egység / 0,1 ml mind a 6 intramuszkuláris injekciós helyre).

4.3	Ellenjavallatok

· Bármely botulinumtoxin-készítménnyel vagy a gyógyszer 6.1 pontban felsorolt bármely segédanyagával szembeni túlérzékenység;
-	az injekciózni kívánt terület fertőzése;
-	myasthenia gravis, Lambert–Eaton-szindróma vagy amyotrophiás lateralsclerosis fennállása.

4.4	Különleges figyelmeztetések és az alkalmazással kapcsolatos óvintézkedések

Általános figyelmeztetés
Ügyelni kell arra, hogy Relfydess-t ne injektálják érbe (intravasalisan).

Ahogy minden intramuszkuláris injekció esetében, a Relfydess alkalmazása sem javasolt olyan betegeknél, akiknél a véralvadási idő megnövekedett.

A javasolt dózissal kezelt betegeknél fokozott izomgyengeség jelentkezhet.

Minden Relfydess injekciós üveget csak egy beteg kezelésére és egyetlen alkalommal szabad felhasználni.

A fel nem használt készítményt meg kell semmisíteni a 6.6 pontban leírtaknak megfelelően. A fel nem használt oldat inaktiválására és megsemmisítésére külön óvintézkedéseket kell tenni (lásd 6.6 pont).

Túlérzékenységi reakciók
A botulinumtoxin-készítményekkel kapcsolatban súlyos és/vagy azonnali túlérzékenységi reakciókat jelentettek, és nagyon ritkán anafilaxiás reakciók is előfordulhatnak (lásd 4.8 pont). Ezek a reakciók magukban foglalhatják az anafilaxiát, szérumbetegséget, csalánkiütést, lágyrészödémát és dyspnoét. Ezért az anafilaxia kezeléséhez szükséges eszközöknek és gyógyszereknek (beleértve az adrenalint) mindig azonnal elérhetőnek kell lenniük. Amennyiben ilyen reakció lép fel, a Relfydess további injekcióinak beadását azonnal fel kell függeszteni, és haladéktalanul megfelelő orvosi kezelést kell megkezdeni.

A toxin hatásának terjedése
Más, engedélyezett botulinumtoxin-készítmények forgalomba hozatal utáni biztonságossági adatai arra utalnak, hogy a botulinum toxin hatásai (például diplopia, homályos látás és ptosis) az injekció beadási helyén túl is megfigyelhetők (lásd 4.8 pont). Iatrogén botulizmus eseteit jelentették botulinum toxin hatóanyagot tartalmazó készítmények beadását követően. Ezenfelül nagyon ritkán beszámoltak olyan mellékhatásokról is, amelyek a botulinum toxin hatásának a beadás helyétől távolabbra történő terjedésével állhatnak összefüggésben. Ezek a reakciók magukban foglalhatják az astheniát, általános izomgyengeséget, dysphagiát, dysphoniát, dysarthriát, vizeletinkontinenciát és légzési nehézségeket. Ezek a tünetek összhangban vannak a botulinum toxinok hatásmechanizmusával, és az injekció beadását követően néhány órától akár több hétig is jelentkezhetnek.

A nyelési és légzési nehézségek életveszélyesek lehetnek, és jelentettek haláleseteket is, amelyek a toxin hatásának terjedésével hozhatók összefüggésbe. Azok a betegek, akiknél már fennállnak nyelési vagy légzési problémák, fogékonyabbak lehetnek ezekre a szövődményekre. Konkrétabban, botulinumtoxin-kezelést követően nagyon ritkán haláleseteket jelentettek olyan betegeknél, akik dysphagiában, pneumopathiában vagy jelentős astheniában szenvedtek, ezért a Relfydess ilyen betegeknél nem javasolt. A betegeket és gondozóikat figyelmeztetni kell, hogy azonnal forduljanak orvoshoz, ha a botulinum toxin hatásának terjedésével összefüggésbe hozható jelek vagy tünetek jelentkeznek, illetve ha nyelési, beszéd- vagy légzési zavarok alakulnak ki (lásd 4.9 pont).

Előzetesen fennálló neuromuscularis rendellenességek
A Relfydess alkalmazása körültekintést igényel olyan betegeknél, akiknél fennáll a neuromuscularis ingerületátvitel súlyos zavarának kockázata, vagy ennek klinikai jelei mutatkoznak. Ezek a betegek fokozott érzékenységet mutathatnak a botulinumtoxin-szerű anyagokra, és a kezelés után túlzott izomgyengeség alakulhat ki (beleértve a súlyos dysphagia és a légzési elégtelenség szisztémás következményeit is). Egyes esetekben a nyelési nehézség több hónapig fennmaradt, és gyomorszonda (gasztrosztóma) behelyezését tette szükségessé.

A beadás helyét érintő, előzetesen fennálló állapotok
Körültekintéssel kell eljárni, ha a Relfydess-t olyan területen alkalmazzák, ahol gyulladás áll fenn a tervezett injekciós helyen, vagy ahol a célzott izomnál jelentős gyengeség vagy sorvadás tapasztalható.
Továbbá elővigyázatosság szükséges a Relfydess-kezelés alkalmazásakor olyan betegeknél, akiknél kifejezett arcaszimmetria, ptosis, túlzott bőrlazaság (például dermatochalasis, lásd 5.1 pont), mély dermalis hegesedés vagy vastag, faggyús bőrtípus áll fenn.

Szemészeti mellékhatások
A botulinum toxinok alkalmazása során szemszárazság, csökkent könnytermelés, csökkent pislogás és szaruhártya-elváltozások fordulhatnak elő. Ha a szemszárazság tünetei (például szemirritáció, fényérzékenység vagy látászavarok) tartósan fennállnak, a beteget szemész szakorvoshoz kell irányítani. A botulinum toxinok alkalmazása esetén fokozott könnyezés is előfordulhat.

Izom-atrophia
Ismételt botulinumkezelést követően az érintett izmok petyhüdt bénulása miatt izom-atrophia kialakulása várható.

Antitestképződés
A gyakrabban vagy nagyobb dózisokban alkalmazott injekciók fokozhatják a botulinum toxin elleni neutralizáló antitestek kialakulásának kockázatát. Klinikai szempontból, a neutralizáló antitestek kialakulása csökkentheti a későbbi kezelés hatékonyságát.

Nyomonkövethetőség
A biológiai készítmények nyomonkövethetőségének javítása érdekében, az alkalmazott készítmény nevét és gyártási tételszámát egyértelműen kell feltüntetni.

Kálium- és nátriumtartalom
A készítmény kevesebb mint 1 mmol (39 mg) káliumot tartalmaz 150 egységes injekciós üvegenként, azaz gyakorlatilag „káliummentes”.
A készítmény kevesebb mint 1 mmol (23 mg) nátriumot tartalmaz 150 egységes injekciós üvegenként, azaz gyakorlatilag „nátriummentes”.

Poliszorbát 80-tartalom
Ez a gyógyszer 1,6 mg poliszorbát 80-at tartalmaz 150 egységes injekciós üvegenként, ami 1,1 mg/ml‑nek felel meg. A poliszorbátok allergiás reakciókat válthatnak ki.

4.5	Gyógyszerkölcsönhatások és egyéb interakciók

Nem végeztek interakciós vizsgálatokat.

A Relfydess-nek aminoglikozid antibiotikumokkal, vagy más, neuromuscularis jelátvitelt befolyásoló gyógyszerekkel (pl. kuráre-szerű anyagokkal, vagy más helyeken alkalmazott botulinumtoxin-termékekkel) történő egyidejű alkalmazása esetén elővigyázatossággal kell eljárni, mert a botulinum toxin hatása felerősödhet. 

4.6	Termékenység, terhesség és szoptatás

Terhesség
Nincsenek megfelelő adatok az „A” típusú botulinum toxin terhes nőknél történő alkalmazásáról. Állatkísérletek nem mutatnak közvetlen vagy közvetett káros hatásokat a reprodukcióra kifejtett toxicitással kapcsolatban, kivéve a nagy dózisokat, amelyek anyai toxicitást okoznak (lásd 5.3 pont). Az emberre gyakorolt potenciális kockázat ismeretlen.
A Relfydess terhesség alatt, valamint megfelelő fogamzásgátlást nem alkalmazó fogamzóképes nőknél nem alkalmazható.

Szoptatás
Nem ismert, hogy a Relfydess kiválasztódik-e a humán anyatejbe. Anyatejbe történő kiválasztódását nem vizsgálták állatokon. A Relfydess nem alkalmazható szoptatás alatt.

Termékenység
Nincsenek klinikai adatok arra vonatkozóan, hogy hogyan befolyásolja a Relfydess a termékenységet. 
Állatkísérletek során nem találtak bizonyítékot arra, hogy a Relfydess közvetlen hatást gyakorolna a termékenységre (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

Más botulinumtoxin-készítményekkel kapcsolatban jelentették, hogy kis- vagy közepes mértékben befolyásolják a gépjárművezetéshez és a gépek kezeléséhez szükséges képességeket. A Relfydess alkalmazásával kapcsolatban lokalizált izomgyengeség vagy látászavarok kialakulásának kockázata áll fenn, ami átmenetileg kedvezőtlenül befolyásolhatja a gépjárművezetéshez és a gépek kezeléséhez szükséges képességeket.

4.8	Nemkívánatos hatások, mellékhatások

A biztonságossági profil összefoglalása
A Relfydess-szel végzett egyetlen kezelés után jelentett mellékhatások többségének intenzitása enyhe vagy közepes fokú volt azoknál a vizsgálati alanyoknál, akik a fejlesztési program során placebokontrollos vizsgálatokban legalább 50 egységet kaptak. A leggyakrabban jelentett mellékhatások az injekció beadásának helyén jelentkező reakciók (kb. 7%) és a fejfájás (kb. 5%) voltak.
Általánosságban elmondható, hogy a kezeléssel vagy az injekció beadásának technikájával összefüggő reakciók az injekciót követő első hónapban jelentkeztek, és átmenetiek voltak.

Amikor a glabelláris ráncokat és a laterális szemkörnyéki ráncokat kombináltan kezelték, a mellékhatások jellege és gyakorisága hasonló volt a külön-külön adott kezelések során megfigyeltekhez.

A mellékhatások táblázatos összefoglalása
A nemkívánatos hatások gyakorisága az alábbi csoportosításban kerül felsorolásra:
Nagyon gyakori (≥ 1/10); gyakori (≥ 1/100 – < 1/10); nem gyakori (≥ 1/1000 – <1/100); ritka (≥ 1/10 000 – < 1/1000); nagyon ritka (< 1/10 000); nem ismert (a gyakoriság a rendelkezésre álló adatokból nem állapítható meg).

2. táblázat: Közepesen súlyos vagy súlyos glabelláris ráncok
A következő mellékhatásokat figyelték meg azoknál a betegeknél, akik Relfydess-t kaptak a közepesen súlyos vagy súlyos glabelláris ráncok megjelenésének átmeneti javítására.

	A bőr és a bőr alatti szövet betegségei és tünetei
	Nem gyakori
	Szemöldök-ptosis, urticaria

	A csont- és izomrendszer, valamint a kötőszövet betegségei és tünetei
	Nem gyakori
	Izomgyengeség, izomgörcsök

	Általános tünetek, az alkalmazás helyén fellépő reakciók
	Gyakori
	Alkalmazás helyén fellépő reakciók (pl. véraláfutás, duzzanat, viszketés, fájdalom, kellemetlen érzés, haematoma, túlérzékenység és melegségérzet) 



3. táblázat: Közepesen súlyos vagy súlyos laterális szemkörnyéki ráncok
A következő mellékhatásokat figyelték meg azoknál a betegeknél, akik Relfydess-t kaptak a közepesen súlyos vagy súlyos laterális szemkörnyéki ráncok megjelenésének átmeneti javítására.

	Szervrendszeri kategória
	Gyakoriság
	Mellékhatások

	Immunrendszeri betegségek és tünetek
	Nem gyakori
	Túlérzékenység

	Idegrendszeri betegségek és tünetek
	Gyakori
	Fejfájás

	Szembetegségek és szemészeti tünetek
	Nem gyakori
	Szemszárazság, asthenopia, a szemhéj duzzanata

	A csont- és izomrendszer, valamint a kötőszövet betegségei és tünetei
	Nem gyakori
	Izomgyengeség

	Általános tünetek, az alkalmazás helyén fellépő reakciók
	Gyakori
	Alkalmazás helyén fellépő reakciók (pl. erythema, fájdalom és véraláfutás) 



Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Túl nagy dózisok várhatóan a beadás helyétől távolabbi, illetve jelentős neuromuscularis paralysist okozhatnak, amely számos tünettel járhat. Légzéstámogatás válhat szükségessé, ha a túladagolás a légzőizmok bénulását okozza. Túladagolás vagy a toxin terjedése esetén a beteget néhány hétig monitorozni kell fokozott izomgyengeség vagy izombénulás jeleinek vagy tüneteinek észlelése érdekében. Szükség esetén tüneti kezelés javasolt.

A túladagolás tünetei nem feltétlenül jelentkeznek közvetlenül az injekció beadása után.

Meg kell fontolni a kórházba szállítást, ha a betegnél A típusú botulinum toxinnal történt túladagolás tünetei jelentkeznek (pl. izomgyengeség, ptosis, kettőslátás, nyelési- és beszédzavarok valamilyen kombinációja; vagy a légzőizmok bénulása).


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Egyéb, perifériás támadáspontú izomrelaxánsok, 
ATC-kód: M03AX01

Hatásmechanizmus
Az „A” típusú botulinum toxin elsődleges farmakodinámiás hatása a kezelt izom kémiai denervációja, ami az izom összetett akciós potenciáljának mérhető csökkenését eredményezi. Ez helyileg csökkent izomaktivitáshoz vezet.

Intramuszkuláris injekció formájában beadva a toxin az érintett izom bénulását idézi elő, ami átmenetileg csökkenti az izom aktivitását. A hatás tartós ideig fennmarad, amíg a neuromuscularis junctio helyre nem áll, és az izomaktivitás vissza nem tér.

Klinikai hatásosság és biztonságosság
Az alábbiakban bemutatott adatok a READY-1, READY-2 és READY-3 III. fázisú, placebokontrollos klinikai vizsgálatok eredményeit tükrözik. Összesen 1012 beteget kezeltek a három kulcsfontosságú vizsgálatban, köztük 806 beteget Relfydess-szel, míg 206 beteg placebót kapott. Ezen felül további 902 beteget kezeltek Relfydess-szel egy nyílt, hosszú távú biztonságossági vizsgálatban (READY-4). A teljes III. fázisú programban tehát 1708 személy kapott Relfydess-kezelést.

Hatás 1 napon belül is jelentkezett (a glabelláris ráncok esetén a betegek legfeljebb 39%-ánál, a laterális szemkörnyéki ráncok esetén legfeljebb 34%-uknál), míg a hatás jelentkezésének medián ideje 2–3 nap volt. A kezelés hatása akár 6 hónapon át fennmaradt, a betegek legfeljebb 75%-ánál nem tért vissza a kiindulási állapot.

Azoknál a betegeknél, akik ≥ 50 egység Relfydess-t kaptak (összesen 1699 fő), vizsgálták a gyógyszerellenes antitestek (antidrug antibody, ADA) képződését a kiinduláskor, valamint minden kezelés után. A klinikai adatok arra utalnak, hogy egyes betegeknél alacsony titerű ADA képződhet a kezelés után; összességében a vizsgált személyek 1,1%-ánál mutattak ki ADA-pozitivitást. Ezek alapján a Relfydess alacsony immunogenitásúnak tekinthető.

Glabelláris ráncok (READY-1 és READY-3)

Két kulcsfontosságú, III. fázisú, multicentrikus, kettős vak, placebokontrollos klinikai vizsgálatban összesen 451 beteget kezeltek glabelláris ráncok (GL) esetén, az ajánlott 50 egységnyi dózissal. A READY-1 vizsgálat kizárólag a glabelláris ráncok (GL) Relfydess-szel történő kezelését értékelte, míg a READY-3 vizsgálat a glabelláris és laterális szemkörnyéki ráncok (GL + LCL) kombinált kezelését vizsgálta.

A primer hatásossági végpont a pozitív választ adók aránya volt, amelyet úgy definiáltak, mint azok a betegek, akik a GL-ILA 4 pontos fényképes skálán a 1. hónapban, maximális homlokráncoláskor 0 vagy 1 pontot értek el a glabelláris ránc súlyosságában.
A vizsgálat kezdetén a betegek többségének súlyos glabelláris ráncai voltak mind a Relfydess-, mind a placebocsoportban (74,5%, illetve 75,8%), az értékelő orvos megítélése alapján.
Azokat a betegeket, akiknél túlzott bőrlazaság volt jelen a kezelendő területen vagy a periorbitális régióban, kizárták a vizsgálatokból. A pozitív választ adók aránya a Relfydess-csoportban szignifikánsan magasabb volt a placebocsoporthoz képest az 1. hónapban (p < 0,001), lásd 4. táblázat.

4. táblázat: A glabelláris ráncok kezelésének sikerességea az értékelő orvos megítélése alapján (% és a betegek száma) az 1. hónapbanb, kettős vak, placebokontrollos klinikai vizsgálatokban, módosított, beválasztás szerinti (modified intent-to-treat, mITT) populációbanc

	Vizsgálat
	Relfydess 50 egység GL-re
	Relfydess 50 egység GL-re és 60 egység LCL-re
	Placebo 

	READY‑1, csak GL-kezelés
	96,3%
N = 199
	- 
	4,5%
N = 67 

	READY‑3, LCL- és GL-kezelés
	94,3% 
N = 106
	96,3% 
N = 108
	1,8%
N = 55


a A glabelláris ránc súlyosságában a GL-ILA skálán 0 (nincs) vagy 1 (enyhe) pontszámot ért el.
b 30. nap – elsődleges hatékonysági végpont; p < 0,001.
c A módosított, beválasztás szerinti (mITT) populáció magában foglalta mindazon alanyokat, akiket randomizáltak, megkapták a vizsgálati készítményt, és az eredeti randomizálási séma szerint kerültek elemzésre. Azokat az alanyokat, akiknél az 1. hónapban kizárólag távoli vizit keretében történt a fényképes és kategóriás skála szerinti értékelés, kizárták az mITT-populációból.

A READY-1 vizsgálatban részt vevő alanyok esetében a pozitív választ adók aránya (a GL ILA skálán 0 vagy 1 pont elérése maximális homlokráncolás mellett) a 7. naptól a 6. hónapig tartó időszakban statisztikailag szignifikánsan nagyobb volt a Relfydess-nél, mint a placebo esetében (p < 0,001), amint azt az 5. táblázat is mutatja.

5. táblázat: READY-1 – az értékelő orvos helyszíni értékelése (Investigator Live Assessment, ILA) a glabelláris ráncok súlyosságával kapcsolatban – pozitív választ adók arányaa (%) az injekció után, beválasztás szerinti (intent-to-treat, ITT) populációbanb

	Időpont
az injekció beadása után
	Relfydess
(N=223)
	Placebo
(N=74)

	
	GL-ILA
	GL-ILA

	7. nap
	93,2%
	4,3%

	14. nap
	96,4%
	6,3%

	1. hónap
	96,4%
	4,7%

	2. hónap
	92,9%
	8,9%

	3. hónap
	73,7%
	7,9%

	4. hónap
	53,7%
	6,3%

	5. hónap
	39,7%
	6,3%

	6. hónap
	23,6%
	1,5%


a A pozitív választ adókat úgy definiálták, mint akiknek a glabelláris ránc súlyossági foka a kiinduláskor 2 (közepesen súlyos) vagy 3 (súlyos) volt, és egy adott viziten a GL-ILA súlyossági skálán 0 (nincs) vagy 1 (enyhe) értéket értek el.
b A beválasztás szerinti (ITT) populáció magában foglalta mindazon alanyokat, akiket randomizáltak, megkapták a vizsgálati készítményt, és az eredeti randomizálási séma szerint kerültek elemzésre.

Amikor a READY-3 vizsgálatban a glabelláris ráncokat (GL) és a laterális szemkörnyéki ráncokat (LCL) kombináltan kezelték, a válaszarány (0 vagy 1 pont a GL-ILA skálán maximális homlokráncoláskor) statisztikailag szignifikánsan magasabb volt (névleges p < 0,001) a Relfydess‑GL/Relfydess-LCL csoportban, mint a placebo-GL/placebo-LCL csoportban, a kezelést követő 6 hónap során.

Laterális szemkörnyéki ráncok (READY‑2 és READY‑3)

Két kulcsfontosságú, III. fázisú, multicentrikus, kettős vak, placebokontrollos vizsgálatban összesen 471 beteget kezeltek laterális szemkörnyéki ráncok (LCL) esetén, az ajánlott 60 egységnyi dózissal.
A READY-2 vizsgálat kizárólag az LCL Relfydess-szel történő kezelését értékelte, míg a READY-3 vizsgálat a glabelláris (GL) és laterális szemkörnyéki ráncok (LCL) kombinált kezelését vizsgálta.

A primer hatásossági végpont a pozitív választ adók aránya volt, amelyet úgy határoztak meg, hogy azok a betegek, akik az LCL-ILA 4 pontos fényképes skálán (LCL – Investigator Live Assessment) az 1. hónapban, maximális mosoly esetén a laterális szemkörnyéki ráncok súlyosságában 0 (nincs) vagy 1 (enyhe) pontszámot értek el. Azokat a betegeket, akiknél a kezelendő területen vagy a periorbitális régióban túlzott bőrlazaság volt jelen, kizárták a vizsgálatból.
A pozitív választ adók aránya a Relfydess-csoportban statisztikailag szignifikánsan magasabb volt, mint a placebocsoportban az 1. hónapban (p < 0,001), lásd 6. táblázat.

6. táblázat: A laterális szemkörnyéki ráncok kezelésének sikerességea az értékelő orvos megítélése alapján (% és a betegek száma) az 1. hónapbanb, kettős vak, placebokontrollos klinikai vizsgálatokban, módosított, beválasztás szerinti (mITT) populációbanc

	
Vizsgálat
	Relfydess 60 egység LCL-re 
	Relfydess 60 egység LCL-re és 50 egység GL-re 
	
Placebo 

	READY‑2, csak LCL‑kezelés
	87,2% 
N = 204
	- 
	11,9% 
N = 69

	READY‑3, LCL- és GL‑kezelés
	78,1%
N = 117 
	83,3%
N = 108 
	19,3%
N = 55 


a A laterális szemkörnyéki ráncok súlyosságában a LCL-ILA skálán 0 (nincs) vagy 1 (enyhe) pontszámot értek el.
b 30. nap – elsődleges hatásossági végpont; p < 0,001.
c A módosított, beválasztás szerinti (mITT) populáció magában foglalta mindazon alanyokat, akiket randomizáltak, megkapták a vizsgálati készítményt, és az eredeti randomizálási séma szerint kerültek elemzésre. Azokat az alanyokat, akiknél az 1. hónapban kizárólag távoli viziten történt a fényképes és kategóriás skála szerinti értékelés, kizárták az mITT-populációból.

A READY-2 vizsgálatban a pozitív választ adók aránya – azaz azok aránya, akik a LCL-ILA skálán maximális mosolygás esetén 0 (nincs) vagy 1 (enyhe) pontszámot értek el – a Relfydess-csoportban szignifikánsan magasabb volt, mint a placebocsoportban, a 7. naptól egészen a 6. hónapig (p ≤ 0,002), ahogy azt a 7. táblázat mutatja.

7. táblázat: READY-2 – az értékelő orvos helyszíni értékelése (ILA) a laterális szemkörnyéki ráncok (LCL) súlyosságával kapcsolatban – pozitív választ adók arányaa (%) az injekció beadását követően, ITT-populációbanb

	Időpont
az injekció beadása után
	Relfydess
(N=230)
	Placebo
(N=73)

	
	LCL-ILA
	LCL-ILA

	7. nap
	82,5%
	8,5%

	14. nap
	89,7%
	11,4%

	1. hónap
	87,5%
	11,8%

	2. hónap
	76,3%
	14,3%

	3. hónap
	59,8%
	14,9%

	4. hónap
	45,7%
	10,9%

	5. hónap
	32,1%
	6,2%

	6. hónap
	23,3%
	7,2%


a Úgy definiálták, mint akiknél a kiinduláskor a laterális szemkörnyéki ráncok súlyossági foka a LCL‑ILA skálán 2 (közepesen súlyos) vagy 3 (súlyos) volt, és egy adott viziten 0 (nincs) vagy 1 (enyhe) értéket értek el.
b A beválasztás szerinti (ITT) populáció magában foglalta mindazon alanyokat, akiket randomizáltak, megkapták a vizsgálati készítményt, és az eredeti randomizálási séma szerint kerültek elemzésre.

Amikor a READY-3 vizsgálatban a glabelláris ráncokat (GL) és a laterális szemkörnyéki ráncokat (LCL) kombináltan kezelték, a pozitív válasz aránya (azaz a LCL-ILA skálán maximális mosolygásnál elért 0 [nincs] vagy 1 [enyhe] érték) statisztikailag szignifikánsan magasabb volt (p ≤ 0,007) a Relfydess‑GL/Relfydess‑LCL csoportban, mint a placebo-GL/placebo-LCL csoportban, minden, kezelést követő időpontban, kivéve a 6. hónapot. 

A vizsgálati alanyok elégedettsége és pszichológiai állapota

A résztvevők pszichológiai állapotát a FACE-Q™ pszichológiai funkció skálával értékelték.

Az FLTSQ-skálát (Facial Line Treatment Satisfaction Questionnaire – Kérdőív az arc ráncainak kezelésével kapcsolatos elégedettségről) a vizsgálati alanyok elégedettségének értékelésére használták a glabelláris ráncok (GL) és/vagy laterális szemkörnyéki ráncok (LCL) megjelenésével, valamint a kezeléssel való elégedettséggel kapcsolatban.

A FACE-Q™ pszichológiai funkció skála és az FLTSQ-skála eredményei azt mutatták, hogy a Relfydess-szel kezelt alanyok javulást mutattak pszichológiai funkcióikban, és elégedettebbek voltak a kezeléssel és megjelenésükkel, mint a placebocsoport tagjai, minden, kezelést követő időpontban.
A FACE-Q™ és FLTSQ alapján értékelve a pozitív pszichológiai hatás és elégedettség a kezelést követően 6 hónapig fennmaradt.

Nyílt vizsgálat (READY-4)

A READY-4 elnevezésű, III. fázisú, multicentrikus, nyílt vizsgálatban a Relfydess-t kezelésenként legfeljebb 110 egység dózisban alkalmazták, és indikációnként legfeljebb 4 ismételt kezelést végeztek (összesen legfeljebb 7 GL- és/vagy LCL-kezelés 52 hét alatt). A vizsgáló által a 4. héten meghatározott válaszadási arányok több kezelési cikluson át fennmaradtak a glabelláris ráncok esetében (maximális homlokráncoláskor) azon 175 betegből álló alcsoportban, akik 4 kezelési ciklust kaptak: 79,4% az 1. ciklusban, és 80,0% a 4. ciklusban. A laterális szemkörnyéki ráncok esetén (maximális mosoly mellett) a 186 betegből álló alcsoportban, akik 4 kezelési ciklust kaptak, a válaszadási arány 64,5% volt az 1. ciklusban, és 60,2% a 4. ciklusban.

Gyermekek és serdülők
Az Európai Gyógyszerügynökség a gyermekek és serdülők esetén minden korosztálynál eltekint a Relfydess vizsgálati eredményeinek benyújtási kötelezettségétől a mérsékelt vagy súlyos glabelláris ráncok (maximális homlokráncoláskor) és a laterális szemkörnyéki ráncok (maximális mosolygáskor) megjelenésének átmeneti javítása indikációk tekintetében (lásd 4.2. pont, gyermekgyógyászati alkalmazásra vonatkozó információk).

5.2	Farmakokinetikai tulajdonságok

Nem várható a Relfydess megjelenése a perifériás keringésben, mérhető szinten, a javasolt dózisban adott intramuscularis injekciót követően, ezért nem végeztek farmakokinetikai vizsgálatokat.

5.3	A preklinikai biztonságossági vizsgálatok eredményei

Az akut és krónikus toxicitásra, valamint az injekció beadási helyén kialakuló helyi toleranciára vonatkozó vizsgálatok nem mutattak ki szokatlan helyi vagy szisztémás mellékhatásokat klinikailag releváns dózisszinteken.
A szakirodalmi adatok szerint a botulinum toxin rövid felezési idővel rendelkezik a vérben, és korlátozott a szöveti diffúziója, beleértve a placentán való átjutást is. A nyilvánvalóan a szülői toxicitás alatti dózisokban a botulinum toxin nem befolyásolta hátrányosan a termékenységet vagy a reprodukciós funkciókat nyulaknál. A botulinum toxin napi intramuscularis adagolása vemhes patkányoknak vagy nyulaknak az organogenezis időszakában a magzati testtömeg csökkenését és a csontosodás késését eredményezte, különösen a jelentős anyai toxicitással járó magasabb dózisok esetén.


6.	GYÓGYSZERÉSZETI JELLEMZŐK

6.1	Segédanyagok felsorolása

dinátrium-hidrogén-foszfát-dihidrát
nátrium-dihidrogén-foszfát-dihidrát
kálium-klorid
nátrium-klorid
poliszorbát 80
triptofán
injekcióhoz való víz

6.2	Inkompatibilitások

Kompatibilitási vizsgálatok hiányában ez a gyógyszer nem keverhető más gyógyszerekkel.

6.3	Felhasználhatósági időtartam

18 hónap.

6.4	Különleges tárolási előírások

Hűtőszekrényben (2 °C – 8 °C) tárolandó. Nem fagyasztható!
A fel nem bontott injekciós üveg szobahőmérsékleten (25 °C) tárolható, és fénytől védve tartandó. A fel nem bontott injekciós üveg stabilitása szobahőmérsékleten 24 órán át igazolt.

6.5	Csomagolás típusa és kiszerelése

A tartály/záróelem jellege
I. típusú injekciós üveg, amely brómbutil gumidugóval, alumíniumkupakkal és lepattintható polipropilén kupakkal van lezárva.

[bookmark: _Hlk211339877]A tartály tartalma
150 egység „A” típusú botulinum toxint tartalmaz 1,5 ml oldatban, injekciós üvegenként.

Kiszerelések
1 db vagy 10 db injekciós üveg (Relfydess 100 egység/ml oldatos injekció), dobozban.

Nem feltétlenül mindegyik kiszerelés kerül kereskedelmi forgalomba.

[bookmark: _Hlk211342906]6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A beteg kezelése után azonnal minden, az injekciós üvegben vagy fecskendőben esetlegesen visszamaradt Relfydess-t hígított nátrium-hipoklorit-oldattal (0,1%-os NaOCl) vagy nátrium-hidroxid-oldattal (1%‑os NaOH) kell inaktiválni.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

AJÁNLÁSOK BOTULINUM TOXINNAL TÖRTÉNŐ MUNKAVÉGZÉS SORÁN ELŐFORDULÓ BALESET ESETÉRE
· A készítmény bármilyen kiömlését száraz, nedvszívó anyaggal kell letörölni. A nedvszívó anyagot a gyógyszerekre vonatkozó előírásoknak megfelelően kell megsemmisíteni.
· A szennyezett felületeket hígított nátrium-hipoklorit- vagy nátrium-hidroxid-oldattal kell megtisztítani, majd szárazra törölni.
· Ha egy injekciós üveg eltörik, a fentiek szerint kell eljárni; a törött üvegdarabokat óvatosan össze kell gyűjteni, és a kifolyt készítményt fel kell törölni, ügyelve arra, hogy a bőr ne sérüljön meg.
· Ha a készítmény bőrrel érintkezik, az érintett területet szappannal és vízzel kell lemosni.
· Ha a készítmény a szembe kerül, bő vízzel vagy szemöblítő oldattal alaposan ki kell öblíteni.
· Ha a készítmény sebbe, vágásból eredő sérülésbe vagy sérült bőrfelületre kerül, azt bő vízzel alaposan le kell öblíteni, és orvosi ellátást kell kérni.

Ezeket a kezelési és megsemmisítési utasításokat szigorúan be kell tartani.

Megjegyzés:  (két kereszt)
Osztályozás: II./2. csoport
Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz).


7.	A FORGALOMBA HOZATALI ENGEDÉLY JOGOSULTJA

Galderma International
La Defense 4 Tour Europlaza, 
20 Avenue Andre Prothin, 
Paris La Defense Cedex 92927
Franciaország


8.	A FORGALOMBA HOZATALI ENGEDÉLY SZÁMA(I)

OGYI-T-24735/01		1×
OGYI-T-24735/02		10×


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. május 12.


10.	A SZÖVEG ELLENŐRZÉSÉNEK DÁTUMA

[bookmark: _GoBack]2026. május 12.
NNGYK/ETGY/27949/2025
NNGYK/ETGY/4579/2026
NNGYK/ETGY/6577/2026

image3.jpeg




image4.jpeg




image1.png




image2.png
1. corrugator izmok
2. procerus izom





